Φοίνικας ποταμός

Ο Φοίνικας ή Σαλμένικος είναι ποταμός της Αχαΐας, στο βόρειο μέρος του νομού. Αναφέρεται από τον Παυσανία στο βιβλίο του Αχαϊκά: Αἰγίου δὲ τὴν χώραν διέξεισι μὲν ποταμὸς Φοῖνιξ, διέξεισι δὲ καὶ ἕτερος Μειγανίτας, ἐς θάλασσαν ῥέοντες.

Πηγάζει στα ανατολικά του Παναχαικού όρους και εκβάλει στον Κορινθιακό κόλπο, ανάμεσα στα χωριά Λόγγος και στην Μπούκα. Διέρχεται μέσα από την αρχαία Ρυπική χώρα, τον πρώην Δήμο Ερινεού που πλέον αποτελεί δημοτική ενότητα του Δήμου Αιγιαλείας, καθώς και τα χωριά Σαλμενίκο και Καμάρες. Στην περιοχή του Άνω Σαλμενίκου ο Φοίνικας συναντά το κάστρο του Σαλμενίκου. Στο ύψος του Νέου Σαλμενίκου συμβάλουν στον Φοίνικα οι χείμαρροι Κλουμενίτης και Στάχταινα. 

Ο Φοίνικας έχει συνολικό μήκος 22,8 χιλιόμετραΥΠΕΚΑ 2012, σελ. 42. και έκταση λεκάνης απορροής 95,85 τετρ. χιλιόμετραΣχέδιο διαχείρισης των Λεκανών Απορροής Ποταμών του Υδατικού ∆ιαμερίσματος Βόρειας Πελοποννήσου, Γενική Γραμματεία Υδάτων, Απρίλιος 2013 (αρχείο pdf στα Ελληνικά)

Φωτοθήκη

Παραπομπές

Πηγές
 Βασίλης Κ. Λάζαρης (επιμ.), Στέφανου Ν. Θωμόπουλου "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα, Τόμος Α', Αχαϊκές Εκδόσεις, Πάτρα 1998. ISBN 960-7960-08-4.
 Υ.Π.Ε.Κ.Α.-Ειδική Γραμματεία Υδάτων, Εφαρμογή Οδηγίας 2007/60/ΕΚ. Προκαταρκτική Αξιολόγηση Κινδύνων Πλημμύρας, Αθήνα 2012. (ηλεκτρονικό έγγραφο)

Κατηγορία:Ποταμοί της Αχαΐας
Κατηγορία:Δήμος Ερινεού
Κατηγορία:Δήμος Αιγιαλείας